| **Antanas Pukas** |
| --- |
|  |
| Antanas Pukas (centre) kartu su kolegomis prie televizoriaus „Šilelis". 1990 m. Kaunas |
| Gimė | 1934 m. gruodžio 13 d.Vepai, Panevėžio rajonas |
| Mirė | 1998 m. liepos 11 d. (63 metai)Teresdvaris, Panevėžio rajonas |
| Tautybė | lietuvis |
| Tėvas | Pranciškus Pukas |
| Motina | Antanina Pukienė |
| Sutuoktinis (-ė) | Violeta Pukienė |
| Vaikai | Violeta Pukaitė, Tomas Pukas |
|  |
| Veikla | inžinierius, išradėjas |
| Organizacijos | Kauno radijo gamykla |
|  |
| Alma mater | Kauno politechnikos institutas |
| Žinomas (-a) už | televizorių „Šilelis" kūrėjas |
|  |
| Žymūs apdovanojimai |
| * LTSR valstybinė premija
 |

**Antanas Pukas** (g. 1934 m. gruodžio 13 d. Panevėžio rajone, Vepų kaime) – išradėjas, televizorių „Šilelis" kūrėjas.

Biografija
----------

Antanas Pukas gimė 1934 m. gruodžio 13 d. ūkininkų Pranciškaus Puko ir Antaninos Pukienės šeimoje, Panevėžio raj. Vepų kaime. 1945 m. su šeima ištremtas į Sibirą (Komijos ATSR). 1946 m. visa šeima iš Sibiro pabėgo ir grįžo į Lietuvą. Grįžus tėvai savo vaikams surado globėjus, kad jie turėtų galimybė mokytis. Tėvai tuo tarpu 1950 m. vėl buvo ištremti į Sibirą, iš kur grįžo tik 1958 m.

1954 m. mokyklą baigė Ukmergėje. 1959 m. baigė Kauno politechnikos institutą, 1967 m. baigė Rygos visuomeninį patentų institutą, o 1972 m. neakivaizdiniu būdu Maskvos centrinį patentžinystės kvalifikacijos kėlimo institutą.

Nuo 1959 m. Kauno radijo gamyklos (KRG) specialaus konstravimo biuro vedantysis inžinierius, vėliau Kauno radijo matavimo technikos mokslinio tyrimo instituto vyr. mokslinis bendradarbis.

Inžinerinė veikla
-----------------

Pradėjęs dirbti Kauno radijo gamyklos (nuo 1980 m. Kauno radijo gamykla „Banga") specialaus konstravimo biure Antanas Pukas specializavosi magnetolų kūrime ir yra magnetolų „Vaiva", „Minija-4", „Lietuva" ir „Nida", „Nida-3" pagrindinis autorius. Vėliau Kauno radijo gamyklai pradėjus orientuotis išskirtinai televizorių gamyboje intensyviai dirbo prie visų modifikacijų televizorių „Šilelis" kūrimo. 1976 m. registravo nešiojamo televizoriaus „Šilelis" 403D, o 1981 m. – spalvoto nešiojamo televizoriaus „Šilelis" 410D prototipus.

Nuo 1964 m. iki 1990 m. Antanas Pukas, bendradarbiaudamas su Kauno radijo gamyklos bei Kauno medicinos instituto mokslininkais ir bendraautoriais įregistravo 45 išradimus bei įdiegė 19 racionalizacinių pasiūlymų elektrotechnikos bei medicinos srityse.

Įvertinimas
-----------

1988 m. už IV kartos portatyvinių televizorių „Šilelis" bazinio modelio (2UPT-16-1) sukūrimą Antanui Pukui ir bendraautoriams buvo skirta LTSR valstybinė premija.

Nuorodos
--------

* Radio Catalog for the radio manufacturer Kauno Radijo Gamykla (KRG), Kaunas Archyvuota kopija 2017-08-23 iš Wayback Machine projekto.
* Kur gimė ir augo „Šilelis": Kauno radijo gamyklos „BANGA" istorijos fragmentai Archyvuota kopija 2017-07-09 iš Wayback Machine projekto.

Šaltiniai
---------

1. ↑  Свидетельство на промышленный образец Но 163 „Широковещательное радиоприомное устройство", 21.10.1966
2. ↑  Свидетельство на промышленный образец Но 164 „Широковещательное радиоприомное устройство", 21.10.1966
3. ↑  Свидетельство на промышленный образец Но 831 „Магнитола", 08.02.1969
4. ↑  Laikraštis „Banga". – 1973.11.16, Nr. 43 (320)
5. ↑  Свидетельство на промышленный образец Но 6576 „Переносной транзисторный телевизор", 25.11.1976
6. ↑  Свидетельство на промышленный образец Но 12707 „Цветной телевизор", 08.07.1981
7. ↑  Šeimos asmeninis archyvas
8. ↑  Laikraštis „Kauno tiesa". – 1988.06.07, Nr. 132 (12616), LTSR Ministrų Tarybos premijos laureato diplomas. – 1988.05.31, Nr. 141